Omkring klokken 01.30 opdagede en forbipasserende patrulje fra Nordjyllands Politi røgudvikling fra printpladefabrikken Printca på Svendborgvej i Aalborg Øst. Med hjælp fra en vægter, blev døren til virksomheden åbnet, og det viste sig, at der var brand i en skorsten. Printpladefabrikken ligger inde med en stor mængde kemikalier, og derfor var der fare for, at branden kunne udvikle sig alvorligt, men brandvæsenet fik hurtigt branden under kontrol, og ingen er kommet til skade. En af betjentene, der var på stedet, blev undersøgt af en læge efter at have været i nærheden af røgen, men haner umiddelbart ikke kommet noget til, fortæller vagtchef ved Nordjyllands Politi, Mogens Hougesen.

Referat:
Kraftig røgudvikling på en printpladefabrik natten til mandag.